გჷშაკოროცხალი რშვილი

გჷშაკოროცხალი რშვილი წჷმარინუანს შხვადოშხვა მონწყილობეფიშ (მაართა რანწკის კოპიუტერეფიშ, თაშნეშე კონცენტრატორეფიშ, სენსორეფიშ) ართოიანაფას, ნამუეფით გოართოიანაფილიე რსხუშ ღოზეფით (კაბელეფით), ორშვილუ ადაპტერეფით დო შხვა ოკომუნიკაციე მეშქაშალეფი.

გჷშაკოროცხუაშური რშვილი რე გონორთაფილი სისტემაშ ართ-ართი სახეობა.

 გჷშაკოროცხუაშური სისტემეფიშ გოვითარაფა 
მაართა გჷშაკოროცხალი სისტემეფი იქიმინუაფუდჷ მაინფრეიმეფიშ (ძალიერი დო ოიმენდე უნივერსალური კომპიუტერი) ბაზას. პროგრამეფიშ ტექსტიშ დო მუნაჩემეფიშ გამყარება ხვადჷ ოწმახ პერფობარათეფს. სპეციალურ ოპერატორს მიშმუღუდჷ თე პერფობარათეფი კომპიუტერშა, ოდო მახვარებუ ღებულენდჷ კოროცხუაშ მოღალუს გარკვეული ბორჯიშ უკული,თიშ უმკუჯინუონამდა მუშებაშ ათეშნერი ინერტული რეჟიმი ვა რდჷ მოხუჯური მახვარებუშონ, ათეშნერი რეჟიმი იშენი დასაბაღო დიდხანს გჷმურინუაფუდჷ, რახან პაკეტური რეჟიმიშ ბორჯის მიჭირინუაფუ პროცესორიშ მუშებაშს არძაშე მაღალი მენდალა.

გჷშაკოროცხალი სისტემეფიშ გოვითარაფაშ გეჸვენჯი ეტაპი რდჷ მიარეტერმინალამი სისტემეფიშ დორცხუაფა, მუშ ოსხირსჷთ გჷმარინუანს კომპიუტერიშ აპარატული მეშქაშალეფიშ (მაართა რანწკის პროცესორიშ) გოეფაფა.
ათეშნერი მუშებაშ პრიციპი გერსხილი რდჷ ბორჯიშ დორთუალაშ პრინციპშა, პროცესორწკჷმა ართბორჯულო მუშებენდჷ მუსხირენი მახვარებუ, თინეფს არძოს გჷმორთილი აფუდეს ტერმინალეფი, მუდგაშ მეშქაშალათ ხოლო შეულებუდეს გუმანჯებუდესკონ დიალოგი კომპიუტერწკჷმა. სისიტემაშ რეაქცია ობაღინაფალო დაბალი რდჷ დო მახვარებუეფი ოხვილუდეს ჯინას კოროცხუაშ მოღალუეფშო. ტერმინალეფი რდჷ ოწარმეეშ ედომუშამი ტერიტორიას, ათეშნერი მიარეტერმინალური სისტემეფი, ცენტრალიზაფირი პრინციპიშ უმკუჯინუო, ანგარიათ ძალამს მოგენდჷ ლოკალურ რშვილეფს.

 ტოპოლოგია 

ტოპოლგია რე გრაფი, მუდგაშ წვანჯეფს წჷმარინუანა ექტრონული მონწყილობეფი დო ძგოპეფს თინეფ შქას ფიზიკურ დო ლოგიკურ რსხუეფს.
წვანჯეფს თაშნეშე უძახჷნაგიოდგინუეფს ვარა ნასკვის.

რე შხვადოშხვა სახეშ ტოპოლოგიეფი:რსულფასამი ტოპოლოგია, უჯრედამი ტოპოლოგია, ოართე სალტე, ტოპოლოგიური მურიცხი , რულეშური ტოპოლოგია,აკოწყორილი ტოპოლოგია. 

 რშვილეფი 
 ლოკალური რშვილეფი
 BAN
 PAN
 WPAN
 LAN
 WLAN
 დოსქილადირი რშვილეფი
 MAN
 WAN
 GAN
 VPN
 SAN

კატეგორია:კომპიუტერული რშვილეფი
კატეგორია:კომპიუტერი